সলমনের গাড়ি উড়িয়ে দেবার ‘হুমকি’ দেওয়া ব্যক্তি পুলিশের জালে!

ওয়েব ডেস্ক: বারংবার বলিউড তারকা সলমন খানের(Salman Khan) বিষয়ে প্রাণনাশের হুমকি-ফোন এখন যেন অনেকটা জোলো খবর হয়ে গেছে। অভিনেতার গাড়িতে বোম মেরে উড়িয়ে দেবার হুমকি পাওয়ার পর মুম্বই পুলিশ খোঁজখবর শুরু করে। অনুসন্ধান চালিয়ে ২৪ ঘন্টার মধ্যে এক ব্যক্তিকে আটক করা হয়। গুজরাটের বড়োদরা থেকে ২৬ বছরের এক যুবক whatsapp মারফত হুমকি বার্তা পাঠিয়েছিল বলে জানা গেছে। সেখান থেকেই তাকে আটক করা হয়। ব্যক্তির নাম ময়াঙ্ক পান্ড্য। ওই যুবকের নাম এফআইআর-এ নথিভূক্ত করে তাকে জিজ্ঞাসাবাদ করা হয়।সে আদৌ বিষ্ণোই গ্যাং-এর সঙ্গে যুক্ত কিনা তা নিয়ে পুলিশ নিশ্চিত নয়! আবার এমনও শোনা যাচ্ছে যে ওই ব্যক্তি নাকি মানসিক ভারসাম্যহীন।

আরও পড়ুন:নববর্ষের স্মৃতি উগরে দিলেন টলি অভিনেত্রী স্বস্তিকা-মিমি

এ সমস্ত ঘটনার মাঝখানেই এক জ্যোতিষী জানিয়েছেন যে ‘সিকন্দর’ সলমন খান কড়া নিরাপত্তা বেষ্টনীর মধ্যে থাকলেও চলতি বছরের শেষে প্রাণ নিয়ে টানাটানি হতে পারে। নেপথ্যে ঘনিষ্টজনেরাই থাকবে। তাতেই পরিস্থিতি আরো জটিল হয়ে উঠেছে।
প্রসঙ্গত, আর এক বলিউড অভিনেতা সাহেব আলি খানের উপর হামলার ঘটনার সময় বিষ্ঞোই গ্যাংয়ের হাত থাকার সম্ভাবনা উড়িয়ে দেয়নি মুম্বই পুলিশ। পরে অবশ্য একজন ভুল ব্যক্তিকে গ্রেফতার করা হয়েছিল। পরে অবশ্য সইফ আলি খানের বাড়িতে গত ১৬ ই জানুয়ারি যে হামলা হয়েছিল সেই ঘটনায় সরিফুল ইসলাম শেহজাদকে গ্রেফতার করা হয়।